Alexandra Tudor prezintă AntenaSport Update 17 mai 2024! Acestea sunt cele mai tari ştiri sportive ale zilei.
Răzvan Lucescu este în faţa unui meci uriaş. Dacă o învinge pe rivala Aris va deveni campion cu PAOK în Grecia. Românul poate scrie istorie în direct în AntenaPLAY.
Alexandra Tudor prezintă AntenaSport Update 17 mai 2024
1. Răzvan Lucescu a intrat pe ultima sută de metri cu pregătirile pentru finala campionatului. Aris – PAOK va fi duminică, de la ora 20:00, în direct pe AntenaPLAY. Antrenorul român a făcut deja o „victimă”. Fatih Terim a fost demis după eşecul cu Răzvan Lucescu.
2. Alex Chipciu a ajuns la un acord cu Gigi Becali. Totuşi, mutarea ar putea fi deturnată de şefii lui U Cluj. Nu mai vor să îl lase pe Chipciu gratis la FCSB şi cer o sumă de transfer!
3. Marius Şumudică a anunţat transferul stelar al lui Denis Drăguş. Pe AS.ro afli echipa care a plătit 2 milioane de euro în schimbul atacantului român, chiar înainte de EURO 2024.
4. Lewis Hamilton ştie cine ar trebui să îi ia locul la Mercedes. Este vorba de italianul de 17 ani Kimi Antonelli. Anunţul a fost făcut chiar înaintea Marelui Premiu de Imola. Cursa este duminică, de la ora 16:00, în direct pe Antena 1 şi AntenaPLAY.
5. Xavi este la un pas să fie demis de Barcelona. Spaniolii anunţă că ar fi apărut o ruptură totală între Xavi şi Joan Laporta!
Nu uitați, cele mai importante știri ale zilei sunt în jurnalul AntenaSport, azi, de la ora 20:00, pe Antena 1.